цените на промишлеността на Съюза. Следователно китайските производители износители изглежда не са склонни да пренасочат своя износ за трети държави към Съюза, ако мерките бъдат отменени.
 (117)
 В коментарите си относно разгласяването една от страните заяви, че пазарът на Съюза е най-големият пазар за свещи в света, и следователно изглежда неправдоподобно да се твърди, че пазарът на Съюза няма да е привлекателен, ако мерките бъдат отменени. Освен това страната твърди, че китайските износители предлагат различни схеми за заобикаляне на мита и че след разгласяването китайските производители и търговци на свещи са изпратили множество оферти на европейски търговци и производители. Всичко от посоченото по-горе доказва, че пазарът на Съюза продължава да бъде привлекателен за китайските износители.
 (118)
 Въпреки това анализът на развитието през последните пет години на вноса с произход от производителите износители, които не са предмет на мерките, показа, че обемът на вноса им не се е увеличил значително след налагането на мерките. Освен това четирима от петимата производители износители са претърпели спад на експортните продажби за Съюза в сравнение с разследвания период на първоначалното разследване. Само един производител износител е увеличил своите продажби за износ за Съюза през този период. Поради това по-голямата част от китайските производители износители, които не са предмет на мерките, не са се възползвали от своето търговско предимство спрямо останалите китайски производители износители, които подлежат на облагане с мита, с цел увеличение на обема на продажбите си. Въпреки непотвърдените доказателства за наличието на оферти, направени от търговците, наличните доказателства показват, че пазарът на Съюза не изглежда особено привлекателен, както е описано в съображения 59— 69.
 4. Заключение
 (119)
 С оглед на констатациите от разследването, а именно основните тенденции в потреблението на пазара на Съюза, пазарното поведение на китайските производители износители, които не подлежат на мерките, нивото на цените на китайския износ за трети държави и умерената привлекателност на европейския пазар, Комисията стига до заключението, че не съществува вероятност от повторно възникване на вреда за промишлеността на Съюза, ако съществуващите мерки бъдат отменени.
 Е. ИНТЕРЕС НА СЪЮЗА
 (120)
 Тъй като бе заключено, че няма вероятност от повторно възникване на вреда, констатации относно интереса на Съюза не са необходими.
 Ж. АНТИДЪМПИНГОВИ МЕРКИ
 (121)
 Всички страни бяха информирани за съществените факти и съображения, на които се основаваше намерението да се препоръча отмяна на съществуващите мерки. На страните също така бе даден срок да представят коментари след разгласяването на информацията. Изявленията и коментарите бяха надлежно взети предвид, когато това бе обосновано.
 (122)
 От изложеното по-горе следва, че съгласно предвиденото в член 11, параграф 2 от основния регламент антидъмпинговите мерки, приложими към вноса на някои свещи, вощеници и подобни артикули с произход от КНР, наложени с Регламент (ЕО) No 393/2009, следва да бъдат отменени, а процедурата — прекратена.
 (123)
 Комитетът, създаден съгласно член 15, параграф 1 от Регламент (ЕО) No 1225/2009, не даде становище по отмяната на мерките, предвидена в настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Окончателните антидъмпингови мита върху вноса на някои свещи, вощеници и подобни артикули, понастоящем класирани в код по КН ex 3406 00 00 (код